section_heading: Običaji
paragraph_text: Jedinstveni običaj iz davnina je Kuzminja, crkvena svetkovina koja se održava 26. rujna svake godine, kada se posjećuje crkva Sv. Kuzme i Damnjana, a vjernici u nadi ozdravljenja moćima svetaca, ostavljaju zavjetne darove. Tada se u naselju skupi mnogo svijeta iz okolnih i daljih krajeva da bi uz pečenu janjetinu, slani sir i mlado vino, koje se po posebnoj dozvoli carice Marije Terezije smjelo jedino u Svetom Kuzmu prodavati, proveli dan. Crkva pripada župnom uredu Bakar.